hotchpotch/miracl-hf-unified huggingface dataset:
Raoul af Hällström
Gustav Torger Raoul af Hällström (14. helmikuuta 1899 – 17. tammikuuta 1975) oli suomalainen teatteri- ja tanssikriitikko.
Raoul af Hällström oli elokuvaohjaaja Roland af Hällströmin veli ja suomalaisen aatelissuvun af Hällström jäsen.
Tanssia koskevissa kirjoituksissaan af Hällström keskittyi erityisesti balettiin. Toisen maailmansodan jälkeisenä ajanjaksona hänestä tuli ponnekas modernin tanssin vastustaja.
af Hällström laati ensimmäiset esitykset suomalaisen taidetanssin historiasta. Hän oli myös kirjoittamassa Suomen kansallisbaletin historiaa, joka julkaistiin hänen kuolemansa jälkeen vuonna 1981. af Hällström myös laati käsikirjoituksen laulaja Jenny Spennertin elämäkertaan tämän kertomuksen perusteella. Lisäksi af Hällström suomensi useita näytelmiä.
af Hällström toimi Tampereen teatterin johtajana vuosina 1942–1943.
Petteri Paavola
Petteri Paavola (s. 19. kesäkuuta 1992 Järvenpää) on suomalainen näyttelijä. Hän näytteli Elias Vikstedtin roolia televisiosarjassa "Salatut elämät", jossa hän oli mukana syksystä 2011 kevääseen 2015, syksystä 2015 syksyyn 2016 sekä keväällä 2017. Hän on esiintynyt myös sarjan spin-off-sarjoissa "Young Man, Cash Man" (2013), "Young Girl, Dream Girl" (2014) ja "Satula" (2015).
Kesäkuusta 2016 alkaen hän on työskennellyt kiinteistönvälittäjänä.
Airut (täsmennyssivu)
Airut tarkoittaa muun muassa seuraavia:
Villa d’Adda
Villa d’Adda on kunta Italian Lombardiassa. Kunnan asukasluku on 4 723 (31.12.2015) ja pinta-ala kuusi neliökilometriä.
Francisco Clavel Gil
Francisco Clavel Gil (s. 3. joulukuuta 1935) on meksikolainen roomalaiskatolinen piispa. Hänet vihki papiksi Méxicon arkkihiippakuntaan Miguel Darío Miranda y Gómez 29. kesäkuuta 1959. Hänet nimitettiin Méxicon vihkipiispaksi ja Macomadeksen titulaaripiispaksi 27. kesäkuuta 2001. Piispaksi vihkiminen seurasi 15. elokuuta. Pääkonsekraattorina toimi Norberto Rivera Carrera, jota avustivat Giuseppe Bertello ja Onésimo Cepeda Silva.
Clavel Gil jäi eläkkeelle 28. toukokuuta 2013.
Vampyyripäiväkirjat (4. tuotantokausi)
Amerikkalaisen fantasia-kauhutelevisiosarjan Vampyyripäiväkirjat neljättä kautta alettiin esittää Yhdysvalloissa The CW -kanavalla 11. lokakuuta 2012. Neljäs kausi alkaa pyöriä Suomessa Sub-kanavalla 16. huhtikuuta 2014, heti kolmannen kauden päätöksen jälkeen.
Tuotantokauden kahdeskymmenes jakso ”Klausin juuret vereslihalla” ("The Originals") on myös "Vampyyripäiväkirjojen" spin-off -sarjan "Vampyyrien sukua" esinäytös.
Pääroolit
Sivuosat
2. http://vampirediaries.wikia.com/wiki/Season_Four
3. http://mysticdiaries.net/
Ignatius Menezes
Ignatius Menezes (s. 3. tammikuuta 1936) on intialainen roomalaiskatolinen piispa. Hänet vihittiin papiksi 21. joulukuuta 1963 ja nimitettiin Ajmerin ja Jaipurin hiippakunnan johtoon 15. marraskuuta 1978. Piispaksi vihkiminen seurasi 17. helmikuuta 1979. Pääkonsekraattorina toimi Leo D'Mello, jota avustivat Cecil DeSa ja Patrick Paul D'Souza. Menezesin johtaman hiippakunnan jakauduttua 20. heinäkuuta 2005 hän on jatkanut toimintaansa Ajmerin piispana.
Menezes syntyi Mangaloren hiippakunnan alueella.
The Walking Dead (vuoden 1936 elokuva)
The Walking Dead on vuonna 1936 ensi-iltansa saanut yhdysvaltalainen kauhuelokuva, jonka on ohjannut Michael Curtiz ja jonka pääosaa näyttelee Boris Karloff. Karloff esittää väärin perustein teloitettua miestä, jonka tiedemies (Edmund Gwenn) palauttaa henkiin.
Airut (lehti)
Airut on vuodesta 1912 alkaen ilmestynyt näkövammaisille tarkoitettu pistekirjoituslehti, jota julkaisee Näkövammaisten Keskusliitto. Lehti on ilmestynyt nimellä "Airut" vuodesta 1980. Aiemmin se ilmestyi nimellä "Sokeain Airut".
Lehti on luettavissa painettuna, pistekirjoituksella, äänitteenä tai tekstiversiona yhdistyksen kotisivulla.
Jenny Spennert
Jenny Juliana Spennert, oli suomalainen oopperalaulaja. Hän aloitti varieteelaulajana ja teki sittemmin kansainvälisen uran oopperalaulajana.
Jenny Spennert syntyi porvarisperheeseen. Hän sai jo nuorena opetusta pianonsoitossa, tanssissa ja laulussa. Laulunopettajana Jennyllä oli Abraham Ojanperä ja tanssinopettajana Elisabet Littson. Jenny kiinnitettiin 17-vuotiaana esiintyjäksi Svenska Teaterniin, jossa hän jatkoi avioitumiseensa vuoteen 1898 asti. Avioliitto liikemies William Göhlen kanssa päättyi eroon vuonna 1903. Ainoa lapsi kuoli jo sylivauvana.
Avioeronsa jälkeen Spennert debytoi varieteelaulajana Helsingin Seurahuoneella 2.5.1903. Hän oli ensimmäisiä suomalaisia varietee-esiintyjiä. Spennert menestyi ja esiintyi seuraavien parin vuoden aikana eri puolilla Eurooppaa. Spennert opiskeli lauluaan ja kehitti ääntään edelleen. Muutaman vuoden sisällä hän siirtyikin menestyksekkäästi oopperalavoille. Vuosina 1913 - 1914 Spennert levytti joukon suomen- ja ruotsinkielisiä sävellyksiä Gramophone- ja levymerkeille.
Aktiivinen esiintymisura päättyi 1910-luvulla. Spennert yritti paluuta esiintymislavoille vuosina 1918 ja 1925, mutta vastaanotto oli nihkeää. Julkaistuaan vuonna 1945 elämäkertansa, jonka käsikirjoitti teatterikriitikko Raoul af Hällström, Spennert järjesti vielä muutamia konsertteja vuosina 1947 ja 1949.
Iron Monkey (yhtye)
Iron Monkey oli sludge metal -yhtye Nottinghamista Englannista. Yhtye toimi vuosina 1994-1999 julkaisten kaksi studioalbumia, yhden kokoelma-, yhden split- ja yhden EP-albumin.
Iron Monkey Discogs.com- sivustolla
Hämeen Heimoliitto
Hämeen Heimoliitto r.y. oli suomalainen järjestö, joka pyrki edistämään hämäläisyyttä koskevan tiedon tuottamista, tallentamista sekä hyödyntämistä. Toimialueena oli historiallinen Hämeen maakunta ja yhdistyksen kotipaikka Hämeenlinna. Yhdistyksen toiminta päättyi 2018 ja sen perinnettä jatkamaan perustettiin Hämeen Heimoliiton Säätiö sr.
Yhdistys perustettiin 1. maaliskuuta 1925 Hämeenlinnassa. Heimoliitto toimi yhteistyössä kaikkien Hämeestä ja hämäläisyydestä sekä sen historiasta, nykyisyydestä ja tulevaisuudesta kiinnostuneiden kanssa. Yhteistyökumppaneihin kuuluivat myös alueen kotiseutuyhdistykset, asukasyhdistykset, kunnat ja seurakunnat. Liitto oli jäsenenä Suomen Kotiseutuliitossa.
Heimoliitto tuotti julkaisuja Hämeestä ja hämäläisyydestä.
Vuosina 1928–2012 on julkaistiin noin 16 000 sivua tekstiä Hämeestä ja hämäläisistä, esimerkiksi yhdeksänosainen "Hämeen historia" vuosina 1948–1985 sekä "Hämeenmaa"-sarja, jossa on ilmestynyt 20 erillistä osaa. 1930-luvulla on tehty aloite keräämällä nimiä adressiin historiallisen Hämeen linnan vapauttamiseksi vankilakäytöstä. Sen allekirjoitti 63 Hämeen kuntaa ja 1 747 yksityishenkilöä. Liitto vauhditti yhdistysmuotoisen luonnonsuojelutyön kehittymistä Hämeessä, edisti kotiseutuyhdistysten syntymistä ja on myötävaikuttanut maakunnan museotoiminnan kehittymiseen museoneuvojien avulla muun muassa perustaminen, uudelleen järjestäminen ja luettelointi sekä museoretkeily.
Tapani Permiläinen
Tapani Permiläinen (, maalliselta nimeltä "Stepan Simeonovitš Hrap", Степа́н Симеонович Храп, Veliki Ustjug 1340 – Moskova 1396) oli myöhemmin Permin piispaksi edennyt ja ortodoksisen kirkon pyhimykseksi kohotettu venäläinen lähetyssaarnaaja, joka 1370-luvulla loi komin kirjakielen perustana toimineen muinaispermiläisen aakkoston eli aburin. Vuonna 1379 hän saapui nykyisen Komin tasavallan alueelle käännyttämään alueen asukkaita kristinuskon piiriin. Lähetystyönsä tukikohdaksi hän perusti kirkon Ust-Vymiin.
The Walking Dead (EP)
The Walking Dead on Saint Vitus -yhtyeen EP-levy vuodelta 1985, jonka julkaisi SST Records. Levy julkaistiin alun perin vinyylilevynä, ja myöhemmin CD:nä vuonna 2010.
Elsa Puolanne
Elsa Mirjam Kaarina Puolanne (synt. Spolander, 1906 Orimattila – 1996) oli suomalainen tanssitaitelija ja voimistelunopettaja.
Puolanne syntyi apteekkari Johan Spolanderin ja hänen vaimonsa Maria Spolanderin kahdeksanlapsisen perheen kuopuksena. Suomen itsenäistyttyä suurin osa perheestä muutti sukunimekseen Puolanteen. Perheen isän kuoltua keuhkokuumeeseen vuonna 1917 äiti muutti nuorimpien lasten kanssa Helsinkiin. Elsa opiskeli Helsingin yliopistossa ja valmistui notaariksi.
Vuonna 1926 Puolanne aloitti voimistelu- ja tanssiopinnot yksityisessä koulussa. Puolanne esiintyi ensi kerran koulun kevätnäytöksessä vuonna 1929. Samana vuonna hän aloitti voimistelunopettajan opinnot ja valmistui vuonna 1932. Opintojen ohella hän työskenteli opettajana ja ohjaajana eri puolilla ja jatkoi tehtävissä myös valmistumisensa jälkeen. Puolanne oli myös Suomen Naisten Liikuntakasvatusliiton joukkueen jäsen. Lisäksi hän toimi "Kisakenttä"-lehden avustajana. Vuonna 1933 Puolanne esitti ensimmäisen sooloesityksensä "Loitsu".
Puolanne teki 1930-luvulla useita opintoretkiä Saksaan ja Itävaltaan. Hän olikin mukana tuomassa Suomeen uutta saksalaisperäistä naisvoimistelua, joka oli lähellä tanssia. Vuonna 1944 hän perusti Mirri Karpion kanssa oman tanssikoulun. Puolanne ja Karpio olivat keskeisiä vaikuttajia suomalaisessa Krisnamurti-liikkeessä.
Per Se
Per Se on ravintola New Yorkissa Yhdysvalloissa. Ravintolan omistaa Thomas Keller, ja se sijaitsee Time Warner Centerin neljännessä kerroksessa. "The New York Times" on kehunut ravintolaa New Yorkin parhaimmaksi, ja "Restaurant"-lehden järjestämässä Maailman 50 parasta ravintolaa -äänestyksessä se sijoittui kuudenneksi vuonna 2012. Ravintolalla on täydet kolme Michelin-tähteä.
Per Se avattiin helmikuussa 2004. Sen omistajana ja pääkokkina toimii Thomas Keller.
Aloysius Paul D’Souza
Aloysius Paul D’Souza (s. 21. kesäkuuta 1941) on intialainen roomalaiskatolinen piispa. Hänet vihittiin papiksi Mangaloren hiippakuntaan 3. joulukuuta 1966 ja nimitettiin sen vihkipiispaksi sekä Duran titulaaripiispaksi 11. tammikuuta 1996. Piispaksi vihkiminen seurasi 15. toukokuuta. Pääkonsekraattorina toimi Basil Salvadore D’Souza, jota avustivat Alphonsus Mathias ja Patrick Paul D’Souza.
D’Souza sai 8. marraskuuta 1996 nimityksen Mangaloren piispaksi.
Patrick Paul D’Souza
Patrick Paul D’Souza (28. huhtikuuta 1928 Bendur – 16. lokakuuta 2014) oli intialainen roomalaiskatolinen piispa. Hänet vihittiin papiksi 20. joulukuuta 1953 ja nimitettiin Banarasin hiippakunnan johtoon 5. kesäkuuta 1970. Piispaksi vihkiminen seurasi 8. elokuuta. Pääkonsekraattorina toimi Valerian Gracias, jota avustivat Angelo Innocent Fernandes ja Leo D’Mello. Hiippakunnan nimi vaihdettiin 14. toukokuuta 1971 Varanasiksi.
D’Souza jäi eläkkeelle 24. helmikuuta 2007.
Alejo Zavala Castro
Alejo Zavala Castro (s. 31. joulukuuta 1941) on meksikolainen roomalaiskatolinen piispa. Hänet vihittiin papiksi Morelian arkkihiippakuntaan 17. joulukuuta 1966 ja nimitettiin Tlapan piispaksi 4. tammikuuta 1992. Piispaksi vihkiminen seurasi 25. maaliskuuta. Pääkonsekraattorina toimi Girolamo Prigione, jota avustivat Rafael Bello Ruiz ja Efrén Ramos Salazar.
Zavala Castro sai 19. marraskuuta 2005 nimityksen Chilpancingo-Chilapan piispaksi, jonka virkaan hänet asetettiin 14. helmikuuta 2006.
Wallander: Sellisti
Sellisti on Wallander-elokuvasarjan toisen tuotantokauden viides elokuva. Tunnettu venäläinen sellisti on todistajansuojelussa, koska hän on silminnäkijä murhassa, jonka venäläinen mafia on järjestänyt. Sellisti konsertoi Ystadissa, ja Wallander tutustuu häneen sekä käymällä kuulijana hänen konsertissaan että poliisina.
Pablo Cedano Cedano
Pablo Cedano Cedano (25. tammikuuta 1936 – 19. marraskuuta 2018) oli dominikaanilainen roomalaiskatolinen piispa. Hänet vihittiin papiksi 2. heinäkuuta 1967 ja nimitettiin Santo Domingon arkkihiippakunnan vihkipiispaksi sekä Vitan titulaaripiispaksi 31. toukokuuta 1996. Piispaksi vihkiminen seurasi 6. heinäkuuta. Pääkonsekraattorina toimi Nicolás de Jesús López Rodríguez, jota avustivat Juan Félix Pepén y Soliman ja François Robert Bacqué.
To the Struggle Against World Terrorism
To the Struggle Against World Terrorism (Suom. Kamppailu maailman laajuista terrorismia vastaan) tunnetaan myös nimillä Tear of Grief ja the Tear Drop Memorial on Venäjän valtion lahjottama muistomerkki syyskuun 11. päivän iskussa kuolleiden muistolle. Muistomerkki sijaitsee Bayonnen kaupungissa Hudsonin piirikunnassa New Jerseyn osavaltiossa Amerikan Yhdysvalloissa. Muistomerkki paljastettiin 11. syyskuuta 2006 ja muistomerkin paljastivat Yhdysvaltain entinen presidentti Bill Clinton ja Venäjän silloinen pääministeri Vladimir Putin.
Muistomerkki on 30 metriä korkea ja se on valmistettu pronssista ja muistomerkin keskellä kyyneltä esittävä osa on valmistettu ruostumattomasta teräksestä joka on 12 metriä korkea. Muistomerkki maksoi noin 12 miljoonaa Yhdysvaltain dollaria.
Vuonna 2010 Foreign Policy -lehti listasi maailman rumimmat veistokset ja "To the Struggle Against World Terrorism" -muistomerkki oli yksi niistä.
Luis Gleisner Wobbe
Luis Gleisner Wobbe (s. 22. helmikuuta 1936 Iquique) on chileläinen roomalaiskatolinen piispa. Hänet vihittiin Opus Dein papiksi 11. elokuuta 1963 ja nimitettiin Rancaguan hiippakunnan vihkipiispaksi sekä Mididin titulaaripiispaksi 3. heinäkuuta 1991. Piispaksi vihkiminen seurasi 15. elokuuta. Pääkonsekraattorina toimi Jorge Arturo Augustin Medina Estévez, jota avustivat Adolfo Rodríguez Vidal ja Eladio Vicuña Aránguiz.
Gleisner Wobbe sai 10. heinäkuuta 2001 nimityksen La Serenan arkkihiippakunnan vihkipiispaksi.
Francisco José Arnáiz Zarandona
Francisco José Arnáiz Zarandona (9. maaliskuuta 1925 Bilbao – 14. helmikuuta 2014) oli espanjalaissyntyinen, Dominikaanisessa tasavallassa toiminut roomalaiskatolinen piispa. Hänestä tuli jesuiitta 30. toukokuuta 1941, ja hän sai pappisvihkimyksensä 15. heinäkuuta 1955. Hänet nimitettiin Santo Domingon arkkihiippakunnan vihkipiispaksi ja Legeksen titulaaripiispaksi 2. joulukuuta 1988. Piispaksi vihkiminen seurasi 6. tammikuuta 1989. Pääkonsekraattorina toimi paavi Johannes Paavali II, jota avustivat Edward Idris Cassidy ja José Tomás Sánchez.
Arnáiz Zarandona jäi eläkkeelle 31. heinäkuuta 2002.
Madeline Zima
Madeline Rose Zima (s. 16. syyskuuta 1985 New Haven, Connecticut, Yhdysvallat) on yhdysvaltalainen näyttelijä. Hänet tunnetaan erityisesti televisiosarjasta "Nanny", jossa hän esitti Grace Sheffieldiä. Hän on myös näytellyt sarjoissa "Californication" ja "Heroes".
Elokuvassa "Käsi, joka kehtoa keinuttaa" (1992) hän esitti perheen pientä tytärtä, Emmaa.
Ready to Fall
Ready to Fall on yhdysvaltalaisen punk-yhtye Rise Againstin ensimmäinen single heidän neljänneltä studioalbumiltaan "The Sufferer & The Witness". Single sijoittui parhaimmillaan sijalle 13 Billboardin Modern Rock Tracks -listalla. Kappaleelle tehtiin myös ilmastonmuutoksesta ja eläinten oikeuksista kertova musiikkivideo, joka kuvattiin vuonna 2006 Brandywine Falls Provincial Parkissa Kanadassa.
Joseph Lafontant
Joseph Lafontant (s. 17. joulukuuta 1937 Jacmel) on haitilainen roomalaiskatolinen piispa. Hänet vihki papiksi Port-au-Princen arkkihiippakuntaan François-Marie-Joseph Poirier 29. kesäkuuta 1963. Hänet nimitettiin Port-au-Princen vihkipiispaksi ja Gilban titulaaripiispaksi 25. marraskuuta 1986. Piispaksi vihkiminen seurasi 25. tammikuuta 1987. Pääkonsekraattorina toimi Bernardin Gantin, jota avustivat François-Wolff Ligondé ja Léonard Pétion Laroche.
Lafontant jäi eläkkeelle 27. heinäkuuta 2013.
Tadeusz Rakoczy
Tadeusz Rakoczy (s. 30. maaliskuuta 1938) on puolalainen roomalaiskatolinen piispa. Hänet vihki papiksi Krakovan arkkihiippakuntaan Karol Józef Wojtyła (tuleva paavi Johannes Paavali II) 23. kesäkuuta 1963. Hänet nimitettiin 25. maaliskuuta 1992 Bielsko-Żywiecin hiippakunnan johtoon, ja piispaksi konsekroinnin suoritti 26. huhtikuuta Johannes Paavali II, jota avustivat Franciszek Macharski ja Angelo Sodano.
Janusz Edmund Zimniak
Janusz Edmund Zimniak (s. 6. syyskuuta 1933) on puolalainen roomalaiskatolinen piispa. Hänet vihki papiksi Katowicen hiippakuntaan Franciszek Sonik 9. syyskuuta 1956. Hänet nimitettiin Katowicen vihkipiispaksi ja Polinianumin titulaaripiispaksi 25. syyskuuta 1980. Piispaksi vihkiminen seurasi 4. marraskuuta. Pääkonsekraattorina toimi Herbert Bednorz, jota avustivat Józef Benedykt Kurpas ja Czeslaw Domin.
Zimniak sai 25. maaliskuuta 1992 nimityksen Bielsko-Żywiecin vihkipiispaksi, jona hän toimi, kunnes jäi eläkkeelle 16. tammikuuta 2010.
Juha Rosma
Juha Rosma (s. 30. huhtikuuta 1948) on suomalainen elokuvaohjaaja. Hän on ohjannut elokuvat "Huomenna" (1986), "Harmagedon" (1986) ja "Kuka on Joe Louis" (1993) sekä useita televisiosarjojen jaksoja, mm. "Isänmaan kaikuja" (1990), "Kvartetti" (1991), "Onnellisia ihmisiä" (1995), "Vaarallinen kevät" (1999), "Mahtihäät" (2000), "Sitoutumisen alkeet" (2007), "Stalkkeri" (2012), "Tehdas" (2013) sekä "Tie Eedeniin", "Kotikatua" ja "Uutta päivää" sekä lisäksi tv-elokuvat "Rondaus" (1994) ja "Levoton rauha" (2009). Hän on ohjannut myös teatteriin (Tampereen Teatteri, Tampereen Työväen Teatteri) sekä useita kuunnelmia.
Juha Rosma suoritti 1970-luvun alussa valtiotieteen kandidaatin tutkinnon ja sai stipendin opiskelemaan elokuvaa Puolassa. Hän työskenteli Mainos-TV:n filmitoimittajana 1970–1975 ja Taideteollisen korkeakoulun elokuvataiteen laitoksen lehtorina, yliopettajana ja apulaisprofessorina vuosina 1975–1985. TV2:n teatteripäällikön tehtävässä Rosma aloitti vuonna 1997 ja Yleisradion draamapäällikkönä 2002-2007.
Ennen ensimmäistä pitkää näytelmäelokuvaansa Rosma oli ohjannut kahdeksan lyhytelokuvaa ja pitkän tv-elokuvan "Tähdenlento" (1985). Elokuvan "Huomenna" tarina syntyi yhteistyössä Jukka Vienon kanssa. "Harmagedon – erään maailman loppu" perustui Jussi Parviaisen "Jumalan rakastaja" -näytelmän roolihahmoon Juska Paarma, jota Parviainen itse näytteli oman käsikirjoituksensa pohjalta. Nyrkkeilyaiheisen suomalais-puolalaisen yhteistuotantoelokuvan "Missä on Joe Louis?" käsikirjoitus syntyi yhdessä puolalaisen Cezary Harasimowiczin kanssa.
Rosma on ollut Suomen elokuvaohjaajaliiton pj (1986-96), Pohjoismaisen elokuvaohjaajaliiton pj (1996-98), Suomen elokuvasäätiön hallituksen pj (1996-97) sekä valtion elokuvataide-
toimikunnan pj (1997-2003).
Elokuvataiteen valtionpalkinnon Rosma on saanut kolmesti ja kahdesti hänet on palkittu Venlalla. Vuoden 2008 Venla-gaalassa Juha Rosma sai parhaan ohjaajan palkinnon TV2:lle tekemästään "Sitoutumisen alkeet" -sarjasta sekä vuonna 2000 sarjasta Vaarallinen kevät.Juha Rosma Internet Movie Databasessa
V-S Bussipalvelut
V-S Bussipalvelut Oy on turkulainen liikennöitsijä, joka ajaa Turun kaupungin joukkoliikennetoimiston tilaamaa sopimusliikennettä. Yhtiö hoitaa Turussa linjojen 14, 15 ja 72 sekä palvelulinjojen P1, P2 ja P3 liikenteen.
Yhtiö on myös menestynyt HSL-alueen kilpailutuksissa voittaen pienkalustoliikennettä Espoosta ja Helsingistä (linjat 15, 116, 117, 119, 137, 138, 148, 149, 168, 169, 207, 226A, 232, 241).
Victor Emilio Masalles Pere
Victor Emilio Masalles Pere (s. 29. kesäkuuta 1961 Barcelona) on espanjalaissyntyinen, Dominikaanisessa tasavallassa uransa luonut roomalaiskatolinen piispa. Hänet vihki papiksi Santo Domingon arkkihiippakuntaan Nicolás de Jesús López Rodríguez 7. heinäkuuta 1991. Hänet nimitettiin Santo Domingon vihkipiispaksi ja Girban titulaaripiispaksi 8. toukokuuta 2010. Piispaksi vihkiminen seurasi 29. kesäkuuta. Pääkonsekraattorina toimi López Rodríguez, jota avustivat Józef Wesołowski ja Jesús María de Jesús Moya.
Joonas Granberg
Joonas Granberg (s. 30. joulukuuta 1986 Turku) on suomalainen golf-ammattilainen. Granberg pelaa parhaillaan Aasian ammattilaiskiertueella, jossa hänen paras saavutuksensa on Worldwide Holding Sealong Masters -turnauksen voitto vuonna 2011. Vuosina 2008 ja 2009 Granberg pelasi Euroopan haastajakiertueella.
Bourg-en-Bressen arrondissementti
Bourg-en-Bresse on arrondissementti itäisessä Ranskassa Ainin departementissa. Bourg-en-Bressen hallintokeskus on Bourg-en-Bresse. Arrondissementti jakautuu 24 kantoniin ja 219 kuntaan. Vuonna 2008 arrondissementin asukasluku oli 332 313.
Édouard Dermit
Édouard Dermit tai "Dermithe", syntyisin "Antoine Dermit" (12. tammikuuta 1925 Gardisca Italia – 15. toukokuuta 1995 Pariisi Ranska) oli ranskalainen näyttelijä ja kuvataiteilija.
Édouard Dermit oli monitaiteilija Jean Cocteaun adoptiopoika ja hänen satunnainen rakastajansakin. Samoin hän oli Cocteaun ainoa perillinen.
Dermit’n ehkä merkittävin näyttelijäsuoritus oli Jean Cocteaun kirjoittaman romaanin mukaan tehdyssä ja Jean-Pierre Melvillen ohjaamassa elokuvassa "Kauheat lapset" ("Les enfants terribles").
Édouard Dermit tunnetaan myös taidemaalarina. Hänen kykynsä alalla oivalsi Cocteau, joka antoi hänelle myös henkilökohtaista opetusta taidemaalauksessa. Vuonna 1963 kuolleen Cocteaun aloittaman Ranskassa sijaitsevan Fréjusin Jerusalemin Notre Damen kappelin freskojen maalamisen loppuun saattaminen oli hänen merkittävin työnsä.
Dermit osoitti kaupalliset kykynsä huolehtimalla Cocteaun hänelle antamasta perinnostä, mille hän omistautui koko lopun elämänsä ajan. Hän myös käytti lempinimeään ”Doudou” koko elämänsä. Dermit’n poika Stephen myi Pierre Bergelle, jonka kummipoika hän oli, Milly-la-Forêt’ssa sijaitsevan Cocteaun viimeisen asunnon. Rakennus avattiin 23. kesäkuuta 2010 yleisölle ja sai nimekseen La Maison Cocteau.
Harp
Harp () on Priuralskin piirin länsiosissa sijaitseva kaupunkityyppinen taajama Jamalin Nenetsian autonomisen piirikunnan länsiosissa Luoteis-Siperiassa, aivan Ural-vuoriston itäpuolella, hieman Labytnangin kaupungista luoteeseen. Taajamassa on Labytnangista Komin Vorkutaan vievän radan rautatieasema.
Vuoden 2010 väestönlaskennan mukaan Harpin teollisuustaajamassa asui 6 413 henkeä ja se oli koko 14 995 asukkaan kunnallispiirin suurin taajama.
Harpissa sijaitsee IK-18 ""Poljarnaja sova"" (tunturipöllö) -niminen vankila elinkautisvangeille.
George Elokobi
George Nganyuo Elokobi (s. 31. tammikuuta 1986, Mamfe, Kamerun) on kamerunilainen jalkapalloilija, pelipaikaltaan vasen puolustaja. Hän pelaa tällä hetkellä Englannin Valioliigan Wolverhampton Wanderersissa.
Elokobi muutti synnyinmaastaan Kamerunista Englantiin 16-vuotiaana, vuonna 2000. Hän aloitti pelaamaan alemmilla sarjatasoilla pelanneessa Dulwich Hamlet FC:ssä, josta siirtyi vuonna 2004 Colchester Unitediin. Sieltä matka jatkui vuonna 2008 Wolverhampton Wanderersiin, jossa Elokobi pääsi pelaamaan ensimmäistä kertaa urallaan Englannin korkeimmalla sarjatasolla, Valioliigassa.
Wolverhampton lainasi Elokobin helmikuussa 2012 Nottingham Forestiin, loppukauden mittaisella sopimuksella.
Christophe Berra
Christophe Didier Berra (s. 31. tammikuuta 1985 Edinburgh, Skotlanti) on skotlantilainen jalkapalloilija, pelipaikaltaan puolustaja. Hän on edustanut skotlantilaisseura Heartsia sekä englantilaisseuroja Wolverhampton Wanderers ja Ipswich Town.
Berra aloitti ammattilaisuransa kasvattajaseurassaan Heartsissa, josta hän siirtyi vuonna 2009 Wolverhamptonin riveihin. Siirtosumman arvioidaan olleen noin 2,5 miljoonaa puntaa.
Skotlannin maajoukkueessa Berra on pelannut toistaiseksi 41 A-maaottelua, joissa hän on tehnyt neljä maalia. Halutessaan Berra olisi myös voinut edustaa isänsä synnyinmaata Ranskaa, jonka joukkueeseen pääsemisessä hänellä olisi tosin ollut kova, lähes ylitsepääsemätön urakka.
Suomi-tytöt New Yorkissa
Suomi-tytöt New Yorkissa on tositelevisiosarja, jossa seurataan neljän nuoren suomalaisen naisen (Alexandra Alexis, Annabella Åsvik, Sara Nurmi ja Minna Ajo) elämää New Yorkissa.
Linda Creed
Linda Epstein, os. Creed (6. joulukuuta 1949 Philadelphia – 10. huhtikuuta 1986 Ambler) oli yhdysvaltalainen laulunkirjoittaja.
Creed muutti 1960-luvun puolivälissä New Yorkiin ja työskenteli musiikkikustantamossa sihteerinä. Hän ei kuitenkaan löytänyt etsimäänsä työtä sanoittajana ja muutti pian takaisin Philadelphiaan. Laulunkirjoittajan uransa hän aloitti vuonna 1971 Dusty Springfieldille tekemällään kappaleella ”Free Girl”. Samana vuonna hän kirjoitti Thom Bellin kanssa kappaleen ”Stop, Look, Listen (To Your Heart)”, jonka nauhoitti The Stylistics. Creed ja Bell jatkoivat yhteistyötä ja tekivät musiikkia Philadelphia International Records -yhtiön artisteille. The Spinners nauhoitti useita heidän kappaleitaan, mukaan lukien ”The Rubberband Man” (1976). Creed teki musiikkia myös muun muassa Johnny Mathisille, Teddy Pendergrassille ja Dionne Warwickille.
Vuonna 1972 Creed meni naimisiin Stephen Lee Epsteinin kanssa ja sai tämän kanssa Roni-tyttären 1970-luvun puolivälissä. Vuonna 1976 perhe muutti Kaliforniaan. Vuonna 1977 Creedin ja Michael Masserin kappale ”The Greatest Love of All” otettiin Muhammad Alista kertovan "Suurin"-elokuvan musiikkiraidalle. Kappaleesta tuli kymmenen vuotta myöhemmin yksi Whitney Houstonin siihenastisen uran suurimmista hiteistä.
Creedillä todettiin 26-vuotiaana rintasyöpä, joka lopulta johti hänen kuolemaansa huhtikuussa 1986 vain 36-vuotiaana. Hänen kuolemaansa seuraavana vuonna perustettiin rintasyöpäsäätiö Linda Creed Breast Cancer Foundation.
Creedin kappaleista ovat myöhemmin tehneet menestyneitä cover-versioita muun muassa Roberta Flack, Michael Jackson, Smokey Robinson ja Rod Stewart. Hänet valittiin vuonna 1992 postuumisti Songwriters Hall of Fameen.
Diskreetti avaruus
Diskreetti avaruus on topologinen avaruus, jossa avaruuden kaikki osajoukot ovat avoimia. Tällainen "diskreetti topologia" voidaan määritellä missä joukossa tahansa.
Jokainen diskreetti avaruus on metristyvä. Jos metriikka muodostetaan siten, että kahden pisteen etäisyys "d(x,y) = 1", jos "x ≠ y", ja "d(x,x) = 0", tämän metriikan määräämä topologia on diskreetti topologia..
Bob Crewe
Stanley Robert ”Bob” Crewe (12. marraskuuta 1931 Newark, New Jersey – 11. syyskuuta 2014 Scarborough, Maine) oli yhdysvaltalainen laulaja ja äänitetuottaja. Hän aloitti uransa vuonna 1953 laulajana yhdessä Frank Slayn kanssa ja ryhtyi vuonna 1956 tuottajaksi The Rays -yhtyeelle. Slay ja Crewe muuttivat Philadelphiaan tuottajiksi ja laulunkirjoittajiksi Swan Records -yhtiölle. Heidän yhteistyönsä jatkui vuoteen 1959 asti.
1960-luvun alussa Crewe toimi tuottajana Frankie Vallin The Four Seasons -yhtyeelle. 1960-luvun puolivälissä hän työskenteli Mitch Ryder and the Detroit Wheels -yhtyeen kanssa tuottaen näille menestyskappaleet ”Devil with a Blues Dress”, ”Sock It to Me Baby” ja ”Shake a Tail Feather”. Vuonna 1969 Crewe perusti oman levy-yhtiönsä Crewe Recordsin. Myöhemmin hän työskenteli tuottajana Motown-yhtiössä.
Esiintyjänä Crewen suurin hitti oli instrumentaali ”Music to Watch Girls By” vuonna 1966. Vuonna 1977 hän nauhoitti sooloalbumin "Motivation".
Topologinen sulkeuma
Topologinen sulkeuma on topologisen avaruuden osajoukon kosketuspisteiden joukko. Yhtäpitävästi se voidaan määritellä myös pienimmäksi suljetuksi joukoksi, joka sisältää annetun joukon.
Olkoon formula_1 topologinen avaruus. Joukon formula_2 sulkeuma sisältää kaikki ne pisteet formula_3, joiden jokainen ympäristö kohtaa formula_4:n. Joukon formula_4 sulkeumaa merkitään formula_6.
Joukko on suljettu, jos ja vain jos sen sulkeuma on sama kuin joukko itse. Esimerkiksi reaalilukujen joukossa suljetun välin sulkeuma on väli itse. avoimen välin sulkeuma on vastaava suljettu väli, jolla on samat päätepisteet.
Matias Turkkila
Matias Turkkila (s. 1973 Helsinki) on "Perussuomalainen"-lehden ja "Suomen Uutiset" -verkkolehden päätoimittaja.
Turkkila on koulutukseltaan diplomi-insinööri. Turkkila liittyi perussuomalaisiin vuoden 2006 lopulla ja on toiminut Jussi Halla-ahon kampanjapäällikkönä. Turkkila on Hommaforumin perustajajäsen ja entinen vetäjä. Hän on toiminut Suomen Sisun varapuheenjohtajana mutta erosi yhdistyksestä alkuvuodesta 2012. Turkkila sai vuoden 2012 kunnallisvaaleissa 276 ääntä ja toimii kaudella 2013–2017 Helsingin maahanmuutto- ja kotouttamisasioista vastaavan neuvottelukunnan puheenjohtajana. Hän oli ehdolla myös vuoden 2017 kuntavaaleissa, ja vuoden 2019 eduskuntavaaleissa.
Turkkila aloitti "Perussuomalaisen" päätoimittajana toukokuussa 2012. Vuonna 2014 lehden verkkoversion korvasi "Suomen Uutiset" -verkkolehti, jonka päätoimittaja Turkkila myös on. Turkkila on arvostellut mediaa siitä, että se maalaa maahanmuuttajista ”siloiteltua kuvaa”. Hänen mielestään median tehtäviin ei pitäisi kuulua monikulttuurisuuden edistämistä, vaan sen tulisi pitäytyä tiedonvälityksessä.
Turkkila on naimisissa toimittaja Sanna Ukkolan kanssa, ja hänellä on kaksi lasta.
Robert Guédiguian
Robert Guédiguian (3. joulukuuta 1953 Marseille, Ranska) on ranskalainen elokuvaohjaaja ja käsikirjoittaja.
Guédiguianin esikoisohjaus on "Dernier été" vuodelta 1980. Hän käsikirjoittaa elokuvansa itse. Niiden tapahtumapaikkana on usein hänen kotikaupunkinsa Marseille. Guédiguianin elokuvat ovat realistisia työväenluokan kuvauksia. Hän itse pitää niitä lähes dokumentinomaisina.
Guédiguiania on verrattu Ken Loachiin ja Aki Kaurismäkeen, mutta hän sanoo eroavansa Kaurismäestä tyylinsä erilaisuudella. Kriitikko Harri Römpötin mukaan Kaurismäki tekee työväenluokkaelokuvistaan nostalgisen kiiltokuvamaisia, Guédiguianin elokuvat taas ovat ajankohtaisia. Ne ovat yleensä hyvin synkkiä, mutta "Kilimanjaron lumissa" (2011) on valoisampia sävyjä.
Guédiguianin isä on syntyjään armenialainen.
Provencen lentoasema
Marseille Provencen lentoasema tai "Aéroport de Marseille Provence" (IATA: MRS, ICAO: LFML) on lentoasema Marseillesta 27 kilometriä luoteeseen.
Sokea (maalaus)
Sokea on taiteilija Juho Rissasen vuonna 1899 vesivärein ja lyijykynällä maalaama teos, 120,5×81,5 cm. Ateneumin taidemuseo osti sen kokoelmiinsa vuonna 1916 (Hovingin kokoelma).
"Sokea" on Juho Rissasen nuoruusvuosien mestariteoksia. Hän kuvaa tässä työssä sokeaa kansannaista arvokkaasti ja kypsästi. Maalauksessa keppinsä kanssa eteenpäin kulkeva vanha nainen kulkee maalaispihapiirissä keskittynein ilmein. Hänen tulee luottaa muihin aisteihinsa. Maalauksessa varsinkin kädet ja kuunteleva ilme tulevat esille. Vapaana olevassa kädessään naisella on pieni puinen kiulu, kuppi.
Juho Rissasta pidetään vahvana ihmisten kuvaajana. Hän maalasi kansanihmisiä, joista etenkin savolaiset olivat hänen mieliaiheitaan. Hän oli itsekin kotoisin vaatimattomista oloista Kuopion maalaiskunnasta. Mallina "Sokea"- työssä Rissasella oli 94-vuotias Heta Kauppinen Käärmelahdesta. Rissasen mukaan tärkeintä "Sokea"- maalauksessa oli sosiaalisen myötätunnon herättäminen onnetonta ihmistä kohtaan, taiteellinen kiinnostavuus oli hänestä toissijaista.
Seuraavana vuonna, vuonna 1900, Rissanen sai pronssimitalin Pariisin maailmannäyttelyssä kahdeksan muun suomalaistaiteilijan kanssa. Rissanen sai sen nimenomaan teostensa "Sokea" ja "Povarissa" ansiosta.
Tehokas otoskoko
Tehokas otoskoko on tunnusluku otanta-aineistojen analyysissä. Se ilmaisee sellaisen yksinkertaisella satunnaisotannalla toteutetun otannan otoskoon, jolla saadaan sama estimointitarkkuus (eli keskivirhe) kuin jollakin käytetyllä ryväsotanta-asetelman mukaisella, havaintotason otoskoolla.
Tehokas otoskoko voidaan laskea seuraavasti:
formula_1,
missä formula_2 on todellinen otoskoko ja formula_3 on totaaliestimaatin asetelmakerroin.
Mikäli rypäiden sisäkorrelaatio on voimakas, tehokas otoskoko on tällöin pieni.
Povarissa
Povarissa on taiteilija Juho Rissasen vesiväri- ja lyijykynämaalaus, 100×112 cm, vuodelta 1899. Ateneumin taidemuseo osti sen kokoelmiinsa vuonna 1901 (Hovingin kokoelma].
Povarissa on iloinen ja pirteä kuvaus suomalaisten kansannaisten elämästä. He ovat kokoontuneet kädestäennustajan ympärille ruudullisissa ja raidallisissa mekoissaan. He ovat tilanteessa, joka ei kuitenkaan ollut tavallinen heidän elämässään – kädestäennustamista ei uskonnollisista syistä pidetty arvostettavana asiana. Mallit Juho Rissanen sai lähellä Kuopiota sijaitsevan Antikkalan talon väestä ja aiheen maailmantaiteen laatukuvista.
Maalauksessa korostuvat erilaiset naisten huvittuneet, mietiskelevät ja epäröivät ilmeet sekä kädet. Siinä on paljon käsiä, vaikka henkilöt muutoin eivät näy kokonaisuudessaan. Maalauksessa on myös yksi poika. Tämäkin työ, kuten myös Rissasen Sokea-vesivärityö, oli esillä Pariisin maailmannäyttelyssä vuonna 1900. Molemmat kuuluvat Rissasen töiden huippuihin.
Leena Ahtola-Moorhouse: Juho Rissanen: Povarissa. Teoksessa Ateneum-opas. Toim. Timo Huusko, 2007, s.65. ISBN 978-951-53-2994-3
Tanssiva Natalia Nordmann
Tanssiva Natalia Nordmann on venäläisen taiteilijan Ilja Repinin punaliitutyö paperille 1900-luvun alusta. Kooltaan se on 37×26,5 cm. Ateneumin taidemuseo osti työn kokoelmiinsa vuonna 1930 eli Repinin kuolinvuonna.
Natalia Nordmann oli Ilja Repinin rakastettu ja elämänkumppani 1800-luvun loppupuolelta alkaen. He asuivat Venäjällä ja ostivat huvilan Kuokkalan Terijoelta, joka Venäjän vallankumouksen jälkeen jäi Suomen puolelle. Huvilan he nimesivät Penatyksi roomalaisten kotijumalien mukaan. He soittivat ja tanssivat siellä gramofonin säestyksellä. Heidän seuraelämänsä oli vilkasta ja tervehenkistä, sanotaan. Piirustuksen tilanne liittyy näihin tanssihetkiin.
Natalia Nordmann menehtyi tuberkuloosiin Locarnossa vuonna 1914. Repin itse jäi Venäjän vallankumouksen jälkeen Suomen puolelle. Ateneumin Repin-valikoimaan kuuluu nykyään yli 110 teosta.
Acorn
Acorn () voi tarkoittaa seuraavia:
Haapatyttö
Haapatyttö on suomalaisen puukuvanveiston pioneerin kuvanveistäjä Eemil Halosen 167 cm korkuinen puuveistos vuodelta 1908. Ateneumin taidemuseo osti sen kokoelmiinsa vuonna 1909.
Eemil Halonen perehtyi puukuvanveistoon saatuaan tilauksen honkapuisista kohokuvista vuoden 1900 Pariisin maailmannäyttelyn Suomen paviljonkiin. Puuta voidaan pitää suomalaiskansallisena muotoilumateriaalina. Samoihin aikoihin muun muassa Arts and Crafts -liike pyrki vahvistamaan aitojen materiaalien ja käsityön kunnioitusta. Halonen veisti veistoksen yksinkertaiseen ja suljettuun ilmiasuun, mikä viittaa aikakauden tyyli-ihanteiden ohella myös Suomen keskiaikaiseen kirkolliseen puukuvanveistoon.
Timo Huusko: Emil Halonen: Haapatyttö. Teoksessa Ateneum-opas. Toim. Timo Huusko, 2007, s.69.
Owen John Dolan
Owen John Dolan (s. 30. syyskuuta 1928) on uusiseelantilainen roomalaiskatolinen piispa. Hänet vihki papiksi Wellingtonin arkkihiippakuntaan Peter Thomas McKeefry 21. heinäkuuta 1954, ja hänet nimitettiin Palmerston Northin hiippakunnan koadjuuttoripiispaksi 2. marraskuuta 1995. Piispaksi vihkiminen seurasi 10. joulukuuta. Pääkonsekraattorina toimi Peter James Cullinane, jota avustivat Thomas Stafford Williams ja Denis George Browne.
Dolan jäi eläkkeelle 76-vuotispäivänään 30. syyskuuta 2004.
Jesús María de Jesús Moya
Jesús María de Jesús Moya (s. 28. marraskuuta 1934) on dominikaanilainen roomalaiskatolinen piispa. Hänet vihittiin papiksi 18. maaliskuuta 1961. Hänet nimitettiin Santiago de los Caballerosin hiippakunnan vihkipiispaksi sekä Maxitan titulaaripiispaksi 13. huhtikuuta 1977. Piispaksi vihkiminen seurasi 21. toukokuuta. Pääkonsekraattorina toimi Octavio Antonio Beras Rojas, jota avustivat Roque Antonio Adames Rodríguez ja Hugo Eduardo Polanco Brito.
De Jesús Moya sai 20. huhtikuuta 1984 nimityksen San Francisco de Macorísin piispaksi.
Musica (veistos)
Musica, tunnetaan myös nimellä Viulunsoittaja, on suomalaisen kuvanveistäjän Wäinö Aaltosen kullattu puuveistos vuodelta 1926. Tyyliltään se on kubistissävyinen.
Veistos liittyy Tampereen Aleksis Kiven muistomerkkikilpailuun ja yhteen Aaltosen kolmesta palkitusta ehdotuksesta nimeltä "Futuri". "Musica" on loppuun asti hiottu versio aiheesta. Veistoksessa runoilija nojaa päätään katkaistuun viuluun pää kuuntelevasti kallellaan. Vasemmassa silmässään hänellä on helmiäissiru. Huomioitavaa teoksessa on myös sen korkea jalusta, joka on yli kolme kertaa itse veistosta korkeampi. Itse veistos on 52 cm korkea, jalustan korkeus on 174 cm. Ateneumin taidemuseo osti veistoksen vuonna 2000.
Ensimmäisissä versioissa veistoksessa oli viulun paikalla lyyra. Aaltonen oli tehnyt ulkomaanmatkoja Saksaan ja Italiaan vuonna 1923 sekä Ranskaan ja Englantiin vuonna 1925. Nämä matkat innostivat häntä pelkistettyihin teoksiin, mitä hän toteutti "Musicassa". Veistoksen valmistuessa Aaltonen oli jo Suomessa suuri nimi Paavo Nurmen juoksijapatsaan tekijänä (1924).
John Quinn Weitzel
John Quinn Weitzel (s. 10. toukokuuta 1928 Chicago, Illinois) on yhdysvaltalainen roomalaiskatolinen piispa. Hänet vihittiin Catholic Foreign Mission Society of American papiksi 11. kesäkuuta 1955 ja nimitettiin Samoa-Pago Pagon hiippakunnan johtoon 9. kesäkuuta 1986. Piispaksi vihkiminen seurasi 29. lokakuuta. Pääkonsekraattorina toimi Pio Taofinu'u, jota avustivat Joseph Anthony Ferrario ja Patrick Vincent Hurley.
Weitzel jäi eläkkeelle 31. toukokuuta 2013.
Januário Torgal Mendes Ferreira
Januário Torgal Mendes Ferreira (s. 26. helmikuuta 1938 Porto) on portugalilainen roomalaiskatolinen piispa. Hänet vihittiin papiksi 15. lokakuuta 1960 ja nimitettiin Portugalin sotilasordinariaatin vihkipiispaksi sekä Gaudiaban titulaaripiispaksi 22. huhtikuuta 1989. Piispaksi vihkiminen seurasi 15. heinäkuuta. Pääkonsekraattorina toimi António Ribeiro, jota avustivat Júlio Tavares Rebimbas ja Eurico Dias Nogueira.
3. toukokuuta 2001 Torgal Mendes Ferreira sai nimityksen Portugalin sotilaspiispaksi.
Kreetan maanjäristys 365
Kreetan maanjäristys 365 oli merenalainen maanjäristys, joka tapahtui itäisellä Välimerellä auringonnousun aikoihin 21. heinäkuuta 365. Järistyksen keskus oli ilmeisesti Kreetan lähellä. Sen voimakkuuden on arvioitu olleen yli M 8,5, ja se aiheutti laajaa tuhoa Kreikassa, Libyassa, Egyptissä, Kyproksessa ja Sisiliassa. Maanjäristystä seurasi tsunami, joka tuhosi Välimeren etelä- ja itärantoja etenkin Libyassa, Aleksandriassa ja Niilin suistossa. Se surmasi tuhansia ihmisiä ja heitti laivoja jopa kolme kilometriä sisämaahan.
Maanjäristys järkytti syvästi myöhäisantiikin ajan ihmisiä, ja monet noihin aikoihin eläneet kirjailijat kuvaavat sitä teoksissaan. Esimerkiksi roomalainen historiankirjoittaja Ammianus Marcellinus kuvaa yksityiskohtaisesti tsunamia, joka iski Aleksandriaan ja muihin paikkoihin. Hänen kirjoituksensa erottaa selvästi tsunamin kolme päävaihetta: maanjäristyksen, merenpinnan äkillisen laskun ja sitä seuraavan jättimäisen, sisämaahan vyöryvän aallon.
João Alves (piispa)
João Alves (13. joulukuuta 1925 – 28. kesäkuuta 2013) oli portugalilainen roomalaiskatolinen piispa. Hänet vihittiin papiksi 29. kesäkuuta 1951 ja nimitettiin Coimbran hiippakunnan vihkipiispaksi sekä Scalan titulaaripiispaksi 5. syyskuuta 1975. Piispaksi vihkiminen seurasi 23. marraskuuta. Pääkonsekraattorina toimi António Ribeiro, jota avustivat João Antonio da Silva Saraiva ja Manuel Franco da Costa de Oliveira Falcão.
Alves sai 8. syyskuuta 1976 nimityksen Coimbran piispaksi, jona hän toimi, kunnes jäi eläkkeelle 24. maaliskuuta 2001.
Manual Pelino Domingues
Manual Pelino Domingues (s. 7. lokakuuta 1941) on portugalilainen roomalaiskatolinen piispa. Hänet vihittiin papiksi 15. elokuuta 1965 ja nimitettiin Porton hiippakunnan vihkipiispaksi sekä Lemellefan titulaaripiispaksi 19. joulukuuta 1987. Piispaksi vihkiminen seurasi 13. maaliskuuta 1988. Pääkonsekraattorina toimi João Alves, jota avustivat Júlio Tavares Rebimbas ja Horácio Coelho Cristino.
Pelino Domingues sai 27. tammikuuta 1998 nimityksen Santarémin piispaksi.
Horácio Coelho Cristino
Horácio Coelho Cristino (s. 8. kesäkuuta 1941) on portugalilainen roomalaiskatolinen piispa. Hänet vihittiin papiksi 15. elokuuta 1965 ja nimitettiin Lissabonin patriarkaatin vihkipiispaksi sekä Drusilianan titulaaripiispaksi 20. elokuuta 1987. Piispaksi vihkiminen seurasi 15. marraskuuta. Pääkonsekraattorina toimi António Ribeiro, jota avustivat Alberto Cosme do Amaral ja Américo Henriques.
Coelho Cristino kuoli 53-vuotiaana virassa.
Juha Karlsson
Juha Karlsson (s. 1961) on kotkalainen kitaristi. Hän soitti kitaraa punkyhtye Dynamossa, jonka ensimmäisen singlen "Hamina on kaupunki" Poko Rekords julkaisi vuonna 1981. Karlsson luopui muusikon urasta ja vetäytyi perhe-elämään, mutta musiikin harrastaminen on jatkunut mm. äänilevyjen keräilyn muodossa.
We’ll Meet Again (elokuva)
We'll Meet Again on vuonna 1943 valmistunut musikaalielokuva. Elokuva on nimetty pääosaa esittävän laulaja Vera Lynnin laulun ”We'll Meet Again” mukaan. Elokuvan on ohjannut Philip Brandon.
Aasiankääpiösorsa
Aasiankääpiösorsa ("Nettapus coromandelianus") on pieni aasialainen sorsalaji, joka pesii Pakistanissa, Intiassa, Bangladeshissa, Kaakkois-Aasiassa ja Australiassa. Aasiankääpiösorsia arvioidaan Wetlands International-järjestön mukaan olevan maailmassa kaikkiaan 130 000 - 1 100 000 yksilöä. Lajin populaation kehitys on vaihtelevaa. Osa pesäkunnista on erittäin vakiintuneita, mutta esimerkiksi Kiinan alueella pesivistä aasiankääpiösorsista on vaikeaa kerätä täsmällisiä tietoja suuren vaihtelun vuoksi.
Antoni Pacyfik Dydycz
Antoni Pacyfik Dydycz (s. 24. elokuuta 1938) on puolalainen roomalaiskatolinen piispa. Hänet vihki kapusiinien papiksi Czesław Falkowski 29. kesäkuuta 1963, ja hänet nimitettiin Drohiczynin hiippakunnan johtoon 20. kesäkuuta 1994. Piispaksi vihkiminen seurasi 10. heinäkuuta. Pääkonsekraattorina toimi Józef Kowalczyk, jota avustivat Stanisław Szymecki ja Francesco Gioia.
Afrikankukaali
Afrikankukaali ("Centropus senegalensis") on eräs käkilaji.
Afrikankukaali on 35-41 senttimetriä pitkä. Sen pää, nokka ja pitkä pyrstö ovat mustat, selkä tummanruskea, siivet punaruskeat ja alapuoli kellanvalkoinen.
Arthur Pic
Arthur Pic (s. 5. lokakuuta, 1991 Montélimar, Ranska) on ranskalainen moottoriurheilija. Hänen vanhempi veljensä Charles Pic ajoi Formula 1 -sarjassa kausilla 2012–2013.
Pic aloitti uransa Kartingissa vuonna 2004 sijoittuen 16:ksi Ranskan Junior Mestaruussarjassa. Seuraavana vuonna hän sijoittui sarjan neljänneksi. Vuonna 2007 Pic aloitti kilpa-uransa ja siirtyi Belgian Formula Renault 1.6 -sarjaan, jossa hän ajoi vain neljä kilpailua. Vuonna 2008 Pic ajoi Formul'Academy Euro Series -sarjassa voittaen sarjan mestaruuden. Vuonna 2009 Pic kilpaili Eurocup Formula Renault -sarjassa sijoittuen loppupisteissä 10:ksi. Vuonna 2010 Pic jatkoi sarjassa ja sijoittui lopulta sarjan kolmanneksi. Vuonna 2011 Pic ajoi Formula Renault 3.5 -sarjassa Tech 1 Racingin tallissa. Hän keräsi 12 pistettä ja sijoittui loppupisteissä vasta 23:ksi. Vuonna 2012 Pic jatkoi FR 3.5 -sarjassa siirtyen DAMS-talliin. Hän sijoittui sarjan kahdeksanneksi voittaen yhden kilpailun. Vuonna 2013 Pic jatkoi sarjassa ja siirtyi uuteen AV Formula -talliin. Hän saavutti kauden aikana yhden kolmossijan ja 74 pistettä sijoittuen sarjan kahdeksanneksi. Vuonna 2014 Pic siirtyi GP2-sarjaan Campos Racing-talliin. Hän otti yhden voiton Unkarin pitkästä kilpailusta, saavutti yhden kakkossijan Monzasta ja kolmossijan Abu Dhabista sijoittuen sarjan seitsemänneksi. Vuonna 2015 Pic jatkoi GP2-sarjassa saavuttaen kaksi kakkossijaa ja 60 pistettä sijoittuen sarjan 11:ksi. Vuonna 2016 Pic jatkoi kolmannen kauden GP2:ssa siirtyen Rapax -talliin.
Tumenjoki
Tumenjoki (, , "Túmenjiāng") on rajajoki osin Kiinan ja Pohjois-Korean sekä alajuoksullaan 17 kilometrin matkalla Venäjän ja Pohjois-Korean välissä. Joen kokonaispituus on 525 kilometriä, toisen lähteen mukaan 521 kilometriä. Valuma-alueen koko on vain 4 059 neliökilometriä.
Joki saa alkunsa Changbaivuoren korkeimmalta, 2 750 metriä korkealta Baekduvuorelta ("Paektu", kiin. "Batou"), Kiinan Jilinin maakunnasta. Joki virtaa kapeita jokiuomia pitkin Hoeryŏngiin ja laskee edelleen kaakkoon Japaninmereen.
Joen vedenlaatu on huono; joki on pahoin teollisuuden ja kaupunkiasutuksen jätevesien pilaama. Jilinin maakunnan ympäristön tilaa selvitellyt raportti (2006) osoitti, että Tumenin vesistöalueesta 75 prosentissa oli heikko vedenlaatu. Vesi on epäkelpo niin luonnonvesivarastoksi, juomavedeksi kuin kotitalouksien, teollisuuden tai maatalouden käyttöönkin. Luonnonvarojen hyödyntäminen on aiheuttanut metsäkatoa, maaperän eroosiota, ja muuta luonnon köyhtymistä, jotka edistävät vesistön pilaantumista. Saastuminen uhkaa Venäjän alajuoksun suojeltuja kosteikkoalueita, heikentää väestön elinoloja ja nostaa alueen teollisuuden kustannuksia.
Tumenjoki on pohjoiskorealaisten loikkareiden suosiossa, joista suurin osa pyrkii Kiinan puolelle. Kiinan ja Pohjois-Korean välinen raja on pidempi, eikä niin tarkasti valvottu kuin Pohjois-Korean ja Venäjän, mikä tekee rajan ylittämisestä helpompaa.
Alppikäenminttu
Alppikäenminttu ("Acinos alpinus", synonyymit "Calamintha alpina", "Satureja alpina") on huulikukkaiskasvien ("Lamiaceae") heimoon kuuluva monivuotinen puutarhakasvi eli perenna.
Alppikäenminttu kasvaa 20 cm korkeaksi. Sillä on punavioletit kukat.
Kasvi kukkii kesäkuusta syyskuulle asti. Lehdet ovat tummanvihreät ja muodostavat tiiviin mättään.
Alppikäenminttua tavataan Keski- ja Etelä-Euroopassa.
Parakrassi
Parakrassi ("Acmella oleracea", synonyymi "Spilanthes oleracea") on asterikasvien heimoon eli mykerökukkaiskasveihin ("Asteraceae") kuuluva kasvi, jota viljellään ravintokasvina.
Soukkovahapensas
Soukkovahapensas ("Acokanthera oblongifolia", syn. "A. spectabilis", "Carissa spectabilis") on oleanterikasvien heimoon kuuluva kasvilaji, jota viljellään huonekasvina. Se on myrkyllinen.
Soukkovahapensas on kotoisin Etelä-Afrikasta ja sitä viljellään hyvin yleisesti koristepensaana kaikkialla subtropiikissa ja lämpimillä alueilla sekä kylmemmillä seuduilla kasvihuoneissa.
Red Crucible
Red Crucible on verkossa pelattava ilmainen ensimmäisen persoonan ammuntapeli, jonka julkaisija on Rocketeergames. Peli muistuttaa "Battlefield"-sarjan pelejä.
"Red Cruciblessa" on viisi pelimuotoa, jotka ovat Free for All, Last Man Standing, Team Deathmatch, Attack & Defend ja Demolition. Pelissä on ajoneuvoja kuten tankkeja, helikoptereita ja liikkuvia ilmatorjuntayksiköitä mutta myös pelkkiä jalkaväkipelikenttiä. Pelaajan hahmon ulkoasua voi muokata esimerkiksi vaatetusta vaihtamalla. "Red Cruciblessa" on kuusi aselajia: Assault, Support, Sniper, Demolitions, Secondary ja Melee.
BEAST
HIGHLIGHT (하이라이트) on ennen nimellä BEAST tai ∀ΔΣ (Boys of the East Standing Tall / Boys to Search for Top (비스트)) tunnettu Etelä-Korealainen yhtye, joka debytoi vuonna 2009, Cube Entertainmentin alaisena. Yhtyeessä oli kuusi jäsentä, kunnes vuoden 2016 huhtikuussa yhtyeen jäsen Jang Hyunseung päätti lähteä soolouransa vuoksi. Nykyään yhtyeessä on viisi jäsentä: Yoon Doojoon (Leader, vokalisti), Yong Junhyung (Räppäri), Yang Yoseob (Vokalisti), Lee Gikwang (Vokalisti, tanssi) ja Son Dongwoon (Vokalisti, maknae/nuorin).
BEAST on julkaissut yhden kokopitkän albumin (Fiction And Fact 2011), viisi minialbumia, yhden japaninkielisen albumin sekä singlejä. BEAST debytoi varhain lokakuussa 2009, jolloin heidän ensimmäinen minialbuminsa, "B2ST is the Best", julkaistiin. Vuonna 2011 julkaistiin "Fiction and Fact", kokopitkä albumi. Samana vuonna BEAST aloitti Japanin valloituksensa levyllään "Shock (Japanese Version)". Yhtye on voittanut tähän mennessä neljä suurta palkintoa, Bonsang-palkinnon Seoul Awardseissa vuosina 2011 ja 2012, Daesang (Vuoden artisti) vuonna 2011 Melon Music Awardseissa. Heidän kappaleensa ”Fiction” myös sai kunniakkaasti vuoden 2011 ”Song of the year” -palkinnon KBS Music Festivalseissa.
B2ST nimi vaihdettiin helpommin sanottavaan muotoon ”BEAST” ennen yhtyeen debytoimista, mutta edelleen muotoa ”B2ST” käytetään esimerkiksi mainostamisessa. BEASTin faneja kutsutaan B2UTYiksi (sanottuna Beauty) kertomuksen "Kaunotar ja hirviö" ("Beauty and the Beast") mukaan.
Lokakuussa 2009 yhtye debytoi musiikkiohjelmassa KBS Music Bankissa, singlensä ”Bad Girl” kanssa. Samoihin aikoihin BEAST nauhoitti MTV:lle ohjelmaa "MTV BEAST", jossa nähtiin kuinka pojat kokoavat musiikkivideon yhteen. Heidän ensimmäinen minialbuminsa sisältää viisi kappaletta ”B2ST Is the Best”, ”Bad Girl”, ”Mystery”, ”Oasis” ja ”Yet”, jonka soittaminen radiossa kiellettiin Junhyungin räp-osuuden kiroilun vuoksi. BEAST voitti heidän ensimmäisen palkinnon ”Best Rookie Award Month of December”. Varhain vuonna 2010 BEAST alkoi mainostaa kappaletta ”Mystery” minialbumilta "B2ST is the Best" joka viikkoisten live-esitysten kera.
Neulanilkka
Neulanilkka ("Ptilichthys goodei") on ahvenkaloihin kuuluva Tyynenmeren pohjoisosissa elävä kalalaji. Se on ainoa laji neulanilkkojen heimossa ("Ptilichthyidae").
Neulanilkka on hyvin pitkulainen kala, joka kasvaa korkeintaan 33–40 cm pitkäksi. Kalan selkäevä koostuu 79–90 eristäytyneestä piikistä ja pitkästä perä- ja pyrstöevän kanssa yhtenäisestä osasta. Pyrstö kapenee päätään kohden ja muistuttaa hieman sulkaa. Pää ja suu ovat neulanilkalla pienet. Lajin suomut ovat pienikokoiset tai puuttuvat kokonaan. Väriltään laji on kellertävä tai harmahtava. Neulanilkan ruumiissa kulkee tummempi poikkijuova.
Neulanilkkaa tavataan Tyynenmeren pohjoisosista Pohjois-Amerikasta Oregonista Beringinmerelle, Ohotanmerelle, Kuriileille ja Japaniin asti ulottuvalta alueelta. Päivisin kala elää yli 360 metrin syvyydessä mahdollisesti hiekka- tai mutapohjaan kaivautuneena. Öisin ne siirtyvät ruokailemaan lähemmäs merenpintaa.
Liuskasädesaniainen
Liuskasädesaniainen ("Actiniopteris semiflabellata") on "Actiniopteridaceae"-heimoon kuuluva saniaislaji, joka kasvaa 800–1200 metrin korkeudessa. Se kasvaa 14–18 senttimetriä korkeaksi. Sitä viljellään myös huonekasvina.
Saniaisten luokittelu ei ole vielä täysin vakiintunutta ja toisissa lähteissä liuskasädesaniainen luokitellaan sanikkakasvien ("Pteridaceae") heimoon.